1980L0181 — LT — 09.02.2000 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B TARYBOS DIREKTYVA 1979 m. gruodžio 20 d. dėl valstybių narių įstatymų, susijusių su matavimo vienetais, suderinimo ir Direktyvos 71/354/EEB panaikinimo (80/181/EEB) (OL L 039, 15.2.1980, p.40)

iš dalies keičiamas:







(*) Šis aktas nebuvo skelbtas lietuvių kalba.









▼B

TARYBOS DIREKTYVA

1979 m. gruodžio 20 d.

dėl valstybių narių įstatymų, susijusių su matavimo vienetais, suderinimo ir Direktyvos 71/354/EEB panaikinimo

(80/181/EEB)







EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į 1971 m. spalio 18 d. Tarybos direktyvą 71/354/EEB dėl valstybių narių įstatymų, susijusių su matavimo vienetais, suderinimo ( 1 ) su paskutiniais pakeitimais, padarytais Tarybos direktyva 76/770/EEB ( 2 ), atsižvelgdama į Komisijos pasiūlymą ( 3 ), atsižvelgdama į Europos Parlamento nuomonę ( 4 ), atsižvelgdama į Ekonomikos ir socialinių reikalų komiteto nuomonę ( 5 ), kadangi matavimo vienetai yra svarbūs naudojant visas matavimo priemones bei išreiškiant dydžių matavimo rezultatus ar priemonių rodomas vertes; kadangi matavimo vienetai yra vartojami daugelyje žmogaus veiklos sričių; kadangi būtina užtikrinti, kad jų vartojimas būtų kaip galima aiškesnis; kadangi dėl to Bendrijoje būtina nustatyti jų vartojimo taisykles dėl ekonominių, visuomenės sveikatos, visuomenės saugumo ar administracinių tikslų; kadangi vis dėlto galioja tarptautinės konvencijos arba sutartys tarptautinio transporto srityje, kurios įpareigoja Bendriją arba valstybes nares; kadangi šių konvencijų arba sutarčių reikia laikytis; kadangi įstatymai, kurie reglamentuoja matavimo vienetų vartojimą skirtingose valstybėse narėse, skiriasi ir dėl to trukdo prekybai; kadangi tokiomis aplinkybėmis būtina suderinti įstatymus ir kitus teisės aktus, siekiant įveikti tokias kliūtis; kadangi matavimo vienetai yra tarptautinių rezoliucijų, kurias priėmė Generalinė svarsčių ir matų konferencija (CGPM), įsteigta pagal 1875 m. gegužės 20 d. Paryžiuje pasirašytą Metro konvenciją, prie kurios prisijungė visos valstybės narės, objektas; kadangi pagal šias rezoliucijas buvo parengta „Tarptautinė vienetų sistema“ (SI); kadangi 1971 m. spalio 18 d. Taryba priėmė Direktyvą 71/354/EEB dėl valstybių narių įstatymų suderinimo priimant tarptautinę vienetų sistemą Bendrijoje, kad būtų pašalintos prekybos kliūtys; kadangi Direktyvoje 71/354/EEB buvo padaryti pakeitimai Stojimo aktu ir Direktyva 76/770/EEB; kadangi šios Bendrijos nuostatos dar nepašalino visų kliūčių šioje srityje; kadangi Direktyva 76/770/EEB numato situacijos dėl tos pačios direktyvos priedo D skyriuje pateiktų matavimo vienetų, jų pavadinimų ir simbolių peržiūrą iki 1979 m. gruodžio 31 d.; kadangi taip pat pasirodė būtina peržiūrėti situaciją dėl tam tikrų kitų matavimo vienetų; kadangi, norint išvengti rimtų sunkumų, būtina numatyti pereinamąjį laikotarpį, per kurį tarptautinės sistemos neatitinkančius matavimo vienetus galima būtų laipsniškai panaikinti; kadangi vis dėlto būtina leisti tai padaryti pageidaujančioms valstybėms narėms kuo greičiau įgyvendinti savo teritorijoje priedo I skyriuje išvardytas nuostatas; kadangi dėl to būtina apriboti šio pereinamojo laikotarpio trukmę Bendrijoje, tačiau tuo pat metu leidžiant pačioms valstybėms narėms sutrumpinti tą laikotarpį; kadangi per tą pereinamąjį laikotarpį labai svarbu išsaugoti aiškią nuostatą dėl matavimo vienetų vartojimo valstybių narių prekyboje, ypač siekiant apsaugoti vartotoją; kadangi valstybių narių įsipareigojimas leisti vartoti papildomas nuorodas ant gaminių ir įrangos, per šį pereinamąjį laikotarpį importuotų iš kitų valstybių narių, taip pat pateisintų šį tikslą; kadangi vis dėlto nebūtinai pageidaujama, kad toks sprendimo būdas visoms matavimo priemonėms, tarp jų ir medicininiams prietaisams, būtų priimtas sistemingai; kadangi dėl to valstybėms narėms turėtų būti leista reikalauti, kad jų teritorijoje matavimo priemonėse dydžio vertės būtų nurodomos tiktai vienu įteisintuoju matavimo vienetu; kadangi ši direktyva neturi įtakos jau rinkoje esančių gaminių tolesnei gamybai; kadangi ji vis dėlto daro įtaką gaminių ir įrangos, kuriuose yra dydžio vertės nurodomos matavimo vienetais, kurie jau nebėra įteisintieji matavimo vienetai, pateikimui į rinką ir jų naudojimui, kai tokie gaminiai ir įranga yra būtini jau rinkoje esančių gaminių, įrangos ir prietaisų komponentams arba dalims papildyti arba pakeisti; kadangi dėl to būtina valstybėms narėms leisti pateikti tokius gaminius ir įrangą į rinką ir juos naudoti komponentams papildyti ir pakeisti, netgi jeigu ant jų yra dydžio vertės nurodomos matavimo vienetais, kurie jau nebėra įteisintieji, kad būtų įmanoma ir toliau naudoti tokius rinkoje esančius gaminius, įrangą arba prietaisus; kadangi 1974 m. kovo 1 d.Tarptautinė standartizacijos organizacija (ISO) priėmė tarptautinį standartą dėl SI ir kitų matavimo vienetų, vartojamų ribotos ženklų grupės sistemose, atvaizdavimo; kadangi Bendrijai yra patartina priimti sprendimus, kurie 1974 m. kovo 1 d. ISO standartu 2955 jau yra patvirtinti platesniu tarptautiniu mastu; kadangi Bendrijos nuostatas, susijusias su matavimo vienetais, galima rasti keliuose Bendrijos tekstuose; kadangi matavimo vienetų klausimas yra toks reikšmingas, kad yra būtina, kad tokia nuoroda galėtų būti daroma į vienintelį Bendrijos tekstą; kadangi ši direktyva konsoliduoja visas Bendrijos nuostatas šiuo klausimu ir panaikina Direktyvą 71/354/EEB, PRIĖMĖ ŠIĄ DIREKTYVĄ:







1 straipsnis

Šioje direktyvoje įteisinami matavimo vienetai, kuriuos privaloma vartoti dydžiui išreikšti, yra šie:

a) tie, kurie yra nurodyti priedo I skyriuje;

▼M2

b) tie, kurie yra nurodyti priedo II skyriuje tik tose valstybėse narėse, kur juos vartoti buvo leista 1973 m. balandžio 21 d. ir iki tų valstybių narių nustatytinos datos;

c) tie, kurie yra nurodyti priedo III skyriuje tik tose valstybėse narėse, kur juos vartoti buvo leista 1973 m. balandžio 21 d. ir iki tų valstybių narių nustatytinos datos. Ta data negali būti vėlesnė kaip 1994 m. gruodžio 31 d.;

d) tie, kurie yra nurodyti priedo IV skyriuje tik tose valstybėse narėse, kur juos vartoti buvo leista 1973 m. balandžio 21 d. ir iki tų valstybių narių nustatytinos datos. Ta data negali būti vėlesnė kaip 1999 m. gruodžio 31 d.

▼B

2 straipsnis

a) Dėl 1 straipsnio nuostatų atsirandantys įsipareigojimai yra susiję su naudojamomis matavimo priemonėmis, atliekamais matavimais ir matavimo vienetais išreikštomis dydžio vertėmis ekonominiais, visuomenės sveikatos, visuomenės saugumo arba administraciniais tikslais.

b) Ši direktyva neturi įtakos oro, jūrų ir geležinkelio transporto srityse vartojamiems vienetams, kurie nėra privalomi pagal šią direktyvą ir kurie yra nustatyti tarptautinėse konvencijose arba sutartyse, privalomose Bendrijai arba valstybėms narėms.

3 straipsnis

1. Šioje direktyvoje „papildomoji nuoroda“ – tai viena arba kelios dydžio vertės, išreikštos matavimo vienetais, kurie nėra nurodyti priedo I skyriuje šalia dydžio verčių, išreikštų tame skyriuje nurodomu vienetu.

2. Papildomųjų nuorodų vartojimas leidžiamas iki ►M3 2009 m. gruodžio 31 d. ◄

3. Tačiau valstybės narės gali reikalauti, kad ant matavimo priemonių dydžio vertės būtų nurodomos tiktai įteisintuoju matavimo vienetu.

4. Turi vyrauti I skyriuje išvardytais matavimo vienetais išreikšta dydžio vertė. Ypač I skyriuje neįvardytais matavimo vienetais išreikštos dydžio vertės turi būti išreiškiamos rašmenimis ne plačiau negu I skyriuje išvardytais matavimo vienetais išreikštų atitinkamų dydžio verčių rašmenys.

▼M2 —————

▼B

4 straipsnis

Matavimo vienetus, kurie nėra įteisinti arba daugiau nebėra įteisinti, leidžiama vartoti:

— gaminiams ir įrangai, kurie jau yra rinkoje ir (arba) buvo naudojami tuo metu, kai ši direktyva buvo priimta,

— gaminių ir įrangos komponentams ir dalims, būtinoms pirmiau išvardytų gaminių ir įrangos komponentams arba dalims papildyti arba pakeisti.

Tačiau gali būti reikalaujama matavimo priemonių rodytuvuose vartoti įteisintuosius matavimo vienetus.

5 straipsnis

►M2 1983 m. gegužės 15 d. ◄ Tarptautinis standartas ISO 2955 „Informacijos apdorojimas – SI ir kitų matavimo vienetų, vartojamų ribotos ženklų grupės sistemose, atvaizdavimas“ taikomas straipsnio 1 dalies srityje.

6 straipsnis

Direktyva 71/354/EEB panaikinama 1981 m. spalio 1 d.

▼M2 —————

▼M3

6a straipsnis

Šios direktyvos įgyvendinimo klausimai ir ypač papildomųjų nuorodų klausimas tiriami toliau ir, jei būtina, priimamos atitinkamos priemonės, laikantis Tarybos direktyvos 71/316/EEB ( 6 ) 18 straipsnyje nustatytos tvarkos.

▼B

7 straipsnis

a) Valstybės narės iki 1981 m. liepos 1 d. priima ir paskelbia įstatymus ir kitus teisės aktus, būtinus įgyvendinti šią direktyvą, ir apie tai praneša Komisijai. Jos taiko šias nuostatas nuo 1981 m. spalio 1 d.

b) Po pranešimo apie šią direktyvą dienos valstybės narės taip pat užtikrina Komisiją, kad pateiks bet kokius įstatymų ir kitų teisės aktų projektus, kuriuos jos ketina priimti šios direktyvos taikymo srityje, kad Komisijai būtų pakankamai laiko pateikti savo pastabas.

8 straipsnis

Ši direktyva skirta valstybėms narėms.









PRIEDAS

I SKYRIUS

1 STRAIPSNIO A PUNKTE NURODYTI ĮTEISINTIEJI MATAVIMO VIENETAI

1. SI VIENETAI IR JŲ DEŠIMTAINIAI KARTOTINIAI IR DALINIAI MATAVIMO VIENETAI

1.1. Pagrindiniai SI vienetai







Dydis Vienetas Pavadinimas Simbolis Ilgis metras m Masė kilogramas kg Laikas sekundė s Elektros srovės stipris amperas A Termodinaminė temperatūra kelvinas K Medžiagos kiekis molis mol Šviesos stipris kandela cd

Pagrindinių SI vienetų apibrėžimai:

▼M1

A metre is the length of the path travelled in a vacuum by light during 1/299 792 458 seconds.

(Seventeenth CGPM (1983), Resolution 1).

▼B

Kilogramas yra masės vienetas; jis yra lygus tarptautinio kilogramo etalono masei.

(Trečioji CGPM (1901 m.), konferencijos ataskaitos 70 psl.).

Sekundė yra spinduliavimo, atitinkančio šuolį tarp cezio 133 atomo pagrindinės būsenos dviejų hipersmulkiosios sandaros lygmenų, 9 192 631 770 periodų trukmė.

(Tryliktoji CGPM (1967 m.), 1 rezoliucija).

Amperas yra stipris nuolatinės srovės, kuri tekėdama dviem tiesiais lygiagrečiais be galo ilgais nykstamojo apvalaus skerspjūvio laidais, esančiais vakuume 1 m atstumu vienas nuo kito, sukelia tarp jų 2 x 10–7 N sąveikos jėgą kiekvienam laidų ilgio metrui.

(CIPM (1946 m.), 2 rezoliucija, patvirtinta devintąja CGPM (1948 m.)).

Termodinaminės temperatūros vienetas kelvinas yra vandens trigubojo taško termodinaminės temperatūros 1/273,16 dalis.

(Tryliktoji CGPM (1967 m.), 4 rezoliucija).

Molis yra medžiagos kiekis sistemos, turinčios tiek pat struktūrinių elementų, kiek atomų yra 0,012 kg anglies 12.

Kai vartojamas molis, struktūriniai elementai turi būti tiksliai apibrėžti ir jais gali būti atomai, molekulės, jonai, elektronai, kitokios dalelės arba apibrėžtos tokių dalelių grupės.

(Keturioliktoji CGPM (1971 m.), 3 rezoliucija).

Kandela yra šviesos stipris tokio šaltinio, kuris tam tikra kryptimi skleidžia vienspalvę 540 x 1012 hercų dažnio ir 1/683 vatų steradianui stiprio spinduliuotę.

(Šešioliktoji CGPM (1979 m.), 3 rezoliucija).

1.1.1. Specialusis SI temperatūros vieneto pavadinimas ir simbolis Celsijaus temperatūrai išreikšti







Dydis Vienetas Pavadinimas Simbolis Celsijaus temperatūra Celsijaus laipsnis °C

▼M3

Celsijaus temperatūra t yra apibrėžiama kaip dviejų termodinaminių temperatūrų T ir T0 skirtumas t = T — T0 ; čia T0 = 273,15 K. Temperatūros intervalas arba temperatūrų skirtumas gali būti išreiškiamas kelvinais arba Celsijaus laipsniais. Vienetas „Celsijaus laipsnis“ yra lygus vienetui „kelvinas“.

▼B

1.2. Kiti SI vienetai

1.2.1. Papildomieji SI vienetai







Dydis Vienetas Pavadinimas Simbolis Plokščiasis kampas radianas rad Erdvinis kampas steradianas sr

(Vienuoliktoji CGPM, 1960 m., 12 rezoliucija).

▼M3

Radianas — plokščiasis kampas tarp dviejų apskritimo spindulių, išpjaunantis lanką, kurio ilgis yra lygus šio apskritimo spinduliui.

(Tarptautinis standartas ISO 31–1: 1992).

Steradianas — erdvinis kampas kūgio su viršūne sferos centre, išpjaunančio sferos paviršiuje figūrą, lygiaplotę kvadratui, kurio kraštinė yra lygi šios sferos spinduliui.

(Tarptautinis standartas ISO 31–1: 1992).

▼B

1.2.2. Išvestiniai SI vienetai

Iš pagrindinių SI vienetų nuosekliai išvesti vienetai ir papildomieji SI vienetai yra pateikiami kaip pagrindinių SI vienetų ir (arba) papildomųjų SI vienetų laipsnių sandaugų algebrinės išraiškos forma su skaitmeniniu daugikliu lygiu 1.

1.2.3. Pavadinimus ir simbolius turintys išvestiniai SI vienetai







Dydis Vienetas Išraiška Pavadinimas Simbolis Kitais SI vienetais Pagrindiniais arba papildomaisiais SI vienetais Dažnis hercas Hz s–1 Jėga niutonas N m · kg · s–2 Slėgis, įtempis paskalis Pa N · m–2 m–1 · kg · s–2 Energija; darbas; šilumos kiekis džaulis J N · m m2 · kg · s–2 Galia (1), spinduliuotės srautas vatas W J · s–1 m2 · kg · s–3 Elektros kiekis, elektros krūvis kulonas C s · A Elektrinis potencialas, potencialų skirtumas, elektrovara voltas V W · A–1 m2 · kg · s–3 · A–1 Elektrinė varža omas Ω V · A–1 m2 · kg · s–3 · A–2 Elektrinis laidis simensas S A · V–1 m–2 · kg–1 · s3 · A2 Elektrinė talpa faradas F C · V–1 m–2 · kg–1 · s4 · A2 Magnetinis srautas vėberis Wb V · s m2 · kg · s–2 · A–1 Magnetinio srauto tankis tesla T Wb · m–2 kg · s–2 · A–1 Induktyvumas henris H Wb · A–1 m2 · kg · s–2 · A–2 Šviesos srautas liumenas lm cd · sr Apšvieta liuksas lx lm · m–2 m–2 · cd · sr (Radionuklido) aktyvumas bekerelis Bq s–1 Sugertoji dozė, savitoji perduotoji energija, kerma, sugertosios dozės rodiklis grėjus Gy J · kg–1 m2 · s–2 Lygiavertė dozė sivertas Sv J · kg–1 m2 · s–2 (1) Specialieji galios vienetų pavadinimai: pavadinimas voltamperas (simbolis „VA“), kai jis vartojamas kintamosios elektros srovės galiai išreikšti, ir varas (simbolis „var“), kai jis vartojamas kintamosios elektros srovės reaktyviajai galiai išreikšti. „Varas“ nėra įtrauktas į CGPM rezoliucijas.

Iš pagrindinių SI vienetų išvesti vienetai arba papildomieji vienetai gali būti išreiškiami I skyriuje nurodytais vienetais.

Išvestiniai SI vienetai gali būti išreiškiami pirmiau pateiktoje lentelėje specialiais pavadinimais ir simboliais; pvz., SI dinaminės klampos vienetas gali būti išreiškiamas arba m–1 · kg · s–1, arba N · s · m–2, arba Pa · s.

1.3. Priešdėliai ir jų simboliai, vartojami tam tikriems dešimtainiams kartotiniams bei dešimtainiams daliniams nurodyti

▼M3







Daugiklis Priešdėlis Simbolis 1024 jota Y 1021 zeta Z 1018 eksa E 1015 peta P 1012 tera T 109 giga G 106 mega M 103 kilo k 102 hekto h 101 deka da 10-1 deci d 10-2 centi c 10-3 mili m 10-6 mikro ì 10-9 nano n 10-12 piko p 10-15 femto f 10-18 ato a 10-21 zepto z 10-24 jokto y

▼B

Dešimtainių kartotinių ir dalinių masės vienetų pavadinimai yra sudaromi pridedant priešdėlius prie žodžio „gramas“ ir jų simbolius – prie simbolio „g“.

Kai išvestinis vienetas yra išreiškiamas trupmena, jo dešimtainiai kartotiniai ir daliniai gali būti nurodyti pridedant priešdėlius prie šių vienetų dviejų dalių skaitiklio arba vardiklio.

Negali būti vartojami sudurtiniai priešdėliai, t. y. priešdėliai, kurie yra sudaromi sujungus keletą pirmiau minėtų priešdėlių.

1.4. Specialieji leisti dešimtainių kartotinių ir dalinių SI vienetų pavadinimai ir simboliai







Dydis Vienetas Pavadinimas Simbolis Vertė Tūris litras l arba L (1) 1 l = 1 dm3= 10–3 m3 Masė tona t 1 t = 1 Mg = 103 kg Slėgis, įtempis baras bar (2) 1 bar = 105 Pa (1) Du simboliai „l“ ir „L“ gali būti vartojami litro vienetui pažymėti. (2) Vienetas, nurodytas Tarptautinio svarsčių ir matų biuro knygelėje tarp laikinai leistų vienetų.

Pastaba:1.3 pateikti priešdėliai ir jų simboliai gali būti vartojami kartu su 1.4 lentelėje pateiktais vienetais ir simboliais.

2. VIENETAI, KURIE YRA APIBRĖŽIAMI PAGAL SI VIENETUS, TAČIAU NĖRA JŲ DEŠIMTAINIAI KARTOTINIAI IR DALINIAI







Dydis Vienetas Pavadinimas Simbolis Vertė Plokščiasis kampas sūkis* (1) () 1 sūkis = 2 π rad laipsnis* arba gonas* gon* laipsnis ° minutė ′ sekundė ′′ Laikas minutė min 1 min = 60 s valanda h 1 h = 3 600 s para d 1 d = 86 400 s (1) Ženklas (*) po vieneto pavadinimo arba simbolio nurodo, kad jo nėra sąraše, kurį parengė CGPM, CIPM arba BIPM. Tai taikoma visam šiam priedui. (2) Nėra tarptautinio simbolio.

Pastaba:1.3 nurodyti priešdėliai gali būti vartojami tiktai kartu su pavadinimais „laipsnis“ arba „gonas“ ir simboliu „gon“.

▼M3

3. SI TAIKOMI VIENETAI, KURIŲ VERTĖS GAUNAMOS EKSPERIMENTIŠKAI







Dydis Vienetas Pavadinimas Simbolis Apibrėžimas Energija Elektronvoltas eV Elektronvoltas — kinetinė energija, kurią įgauna elektronas vakuume įveikdamas 1 V potencialų skirtumą Masė Standartinis atominės masės vienetas u Standartinis atominės masės vienetas yra lygus 1/12 12C nuklido atomo masės

Pastaba: Priešdėliai ir jų simboliai, išvardyti 1.3 punkte, gali būti vartojami su šiais dviem vienetais ir jų simboliais.

▼B

4. TIKTAI SPECIALIZUOTOSE SRITYSE LEIDŽIAMI VIENETAI IR VIENETŲ PAVADINIMAI







Dydis Vienetas Pavadinimas Simbolis Apibrėžtis Optinių sistemų laužiamoji geba dioptrija* 1 dioptrija = 1 m–1 Brangakmenių masė metrinis karatas 1 metrinis karatas = 2 x 10–4 kg Ūkio žemės ir statybų žemės plotas aras a 1 a = 102 m2 Tekstilės gijų ir siūlų vienetinio ilgio masė teksas* tex* 1 tex = 10–6 kg · m–1 ▼M1 Blood pressure and pressure of other body fluids Millimetre of mercury mm Hg* 1 mm Hg = 133,322 Pa Effective cross-sectional area Barn b 1 b = 10−28 m2 ▼B

Pastaba: ►M1 The prefixes and their symbols listed in 1.3 may be used in conjunction with the above units and symbols, with the exception of the millimetre of mercury and its symbol. The multiple of 102a is, however, called a „hectare“. ◄

5. SUDĖTINIAI VIENETAI

I skyriuje nurodytų vienetų deriniai sudaro sudėtinius vienetus.

▼M2

II SKYRIUS







1 STRAIPSNIO b PUNKTE NURODYTI ĮTEISINTIEJI MATAVIMO VIENETAI, KURIUOS GALIMA VARTOTI TIK YPATINGAIS ATVEJAIS Taikymo sritis Vienetas Pavadinimas Apytikslė vertė Simbolis Kelių eismo ženklai, atstumo ir greičio matavimas mylia 1 mile = 1 609 m mile jardas 1 yd = 0,9144 m yd pėda 1 ft = 0,3048 m ft colis 1 in = 2,54 × 10–2 m in Pilstomo alaus ir sidro dozavimas; į grąžinamąją tarą išpilstytas pienas pinta 1 pt = 0,5683 × 10–3 m3 pt Žemės registravimas akras 1 ac = 4 047 m2 ac Tauriųjų metalų sandoriai trojos uncija 1 oz tr = 31,10 × 10–3 kg oz tr

Iki 1 straipsnio b punkte nurodytos datos šiame skyriuje išvardyti vienetai vienas su kitu arba su I skyriuje išvardytais vienetais gali būti derinami, siekiant sudaryti sudėtinius vienetus.

▼B

III SKYRIUS

1 STRAIPSNIO c PUNKTE NURODYTI ĮTEISINTIEJI MATAVIMO VIENETAI







DYDŽIAI, VIENETŲ PAVADINIMAI, SIMBOLIAI IR APYTIKSLĖS VERTĖS Ilgis colis 1 in = 2,54 x 10–2 m pėda 1 ft = 0,3048 m ▼M2 ————— ▼B mylia 1 mi = 1 609 m jardas 1 yd = 0,9144 m Plotas kvadratinė pėda 1 ft² = 0,929 x 10–1 m2 akras 1 ac = 4 047 m2 kvadratinis jardas 1 yd² = 0,8361 m2 Tūris skysčio uncija 1 fl oz = 28,41 x 10–6 m3 gilis, ketvirtis pintos 1 gill = 0,1421 x 10–3 m3 pinta 1 pt = 0,5683 x 10–3 m3 kvarta 1 qt = 1,137 x 10–3 m3 galonas 1 gal = 4,546 x 10–3 m3 Masė uncija 1 oz = 28,35 x 10–3 kg vaistinės uncija, trua uncija 1 oz tr = 31,10 x 10–3 kg svaras 1 lb = 0,4536 kg Energija termas 1 therm = 105,506 x 106 J

Iki tos dienos, kurią nustato 1 straipsnio c dalis, III skyriuje išvardyti vienetai gali būti derinami su kitais vienetais arba I skyriaus vienetais sudėtiniams vienetams sudaryti.

▼M2

IV SKYRIUS







1 STRAIPSNIO b PUNKTE NURODYTI ĮTEISINTIEJI MATAVIMO VIENETAI, KURIUOS GALIMA VARTOTI TIK SPECIALIOSE SRITYSE Taikymo sritis Vienetas Pavadinimas Apytikslė vertė Simbolis Jūrų laivyba Jūrų sieksnis 1 fm = 1,829 m fm Į grąžinamąją tarą išpilstyti alus, sidras, vanduo, limonadai ir vaisių sultys pinta 1 pt = 0,5683 × 10–3 m3 pt skysčio uncija 1 fl oz = 28,41 × 10–6 m3 fl. oz Alkoholiniai gėrimai gilis 1 gilis = 0,142 × 10–3m3 gill Neįpakuotos prekės uncija (ketvirtis pintos) 1 oz = 28,35 × 10-3 kg oz svaras 1 lb = 0,4536 kg lb Dujų tiekimas termas 1 termas = 105,506 × 106 J therm

Iki 1 straipsnio d punkte nustatytos datos šiame skyriuje išvardyti vienetai vienas su kitu arba su I skyriuje išvardytais vienetais gali būti derinami siekiant sudaryti sudėtinius vienetus.